Kunnioitus vapauttaa siunauksen 1/2
Oletko koskaan kunnolla miettinyt, mitä kunnioitus merkitsee sinulle?
Annatko kunnian sille, jolle se kuuluu?
Mitä kunnian kuuluminen jollekulle tarkoittaa?
Joskus annamme ihmisille kunnian vasta liian myöhään.
Tänään puhun kunniasta. Se on asia, jota emme ehkä ajattele tarpeeksi.
Sillä on suuri vaikutus sekä muihin ihmisiin että omaan elämäämme.
Rukoilen, että ohjelma siunaa sinua.
Olen puhunut viime aikoina asemasta, jossa voimme siunata.
Puhuin oikeamielisestä omistajuudesta, jossa uskomme, -
että Jumala antaa meille taloja ja maata.
Ei rikastumisen vuoksi, vaan jotta voisimme siunata muita, -
jotta voisimme ennemmin lainata kuin ottaa lainaksi.
Puhuin siitä, ettemme saa olla puolivälissä, ei-kenenkään maalla.
Siellä meitä riepotellaan joka suuntaan.
Meidän tulee tietää, missä seisomme ja kenen puolella olemme.
Näin emme seuraa jokaista mielipidettä, vaan Herraa Jeesusta.
Haluan jatkaa samoilla linjoilla ja puhua teille -
siunaavasta asemasta kunnioituksen tärkeyden kautta.
Yksi lempipuuhistani on ulkoiluttaa Charlie-koiraani Bondi Beachillä.
Jokainen, joka on käynyt tuolla rannalla, tietää, -
että siellä on graffitiseinä, laillinen sellainen.
Graffitit tulevat ja menevät, niiden päälle maalataan, -
mutta kävelyreittini alkupäässä on graffiti, johon ei ole koskettu.
Se on ollut siellä 10 vuotta, vuodesta 2002.
Siinä on kaunis polynesialainen tyttö, joka asui Itä-Sydneyssä.
Hänellä on kukka hiuksissaan, koska hän oli elokuussa 2002 -
lomalla Balilla, missä hänet ja 200 muuta australialaista -
räjäytettiin kappaleiksi terroristi-iskussa.
Olen hämmästynyt siitä, että vielä 10 vuoden kuluttua -
graffitit ovat vaihtuneet, mutta ihmiset ovat kunnioittaneet -
tuota kuvaa eivätkä ole koskeneet siihen.
Kunnioitus on voimallinen asia kenen tahansa elämässä.
Rukoilen, että seurakuntamme tietäisi kunnioituksen voiman.
Raamattu sanoo 1. Pietarin kirjeen luvussa 2, jakeessa 17:
"Osoittakaa kaikille arvonantoa, rakastakaa uskonveljiä,"
― eli perhettämme, veljiä ja sisaria Kristuksessa ―
"pelätkää Jumalaa, kunnioittakaa keisaria."
Tässä voisi lukea myös: Kunnioittakaa kaikkia ihmisiä, -
kunnioittakaa uskonveljiä, Jumalaa ja keisaria.
Elämällä kunnioittavasti pääsemme asemaan, jossa voimme siunata.
Kunnioitus ei koske vain yläpuolellamme olevia.
Rukoilen, että seurakunnassamme kunnioitettaisiin kaikkia, -
että ihmiset tietäisivät, että täällä heillä on ihmisarvo -
ja että he voivat tulla sisään pää pystyssä tietäen, -
että heitä rakastetaan ja kunnioitetaan.
Meidän tulee kunnioittaa kaikkia ihmisiä, -
ei vain tärkeitä, rikkaita tai kuuluisia ihmisiä.
Meillä tulee olla kunnioituksen ilmapiiri kaikkia ihmisiä kohtaan.
Kunniaan liittyy todella paljon lupauksia.
Haluan rohkaista erityisesti nuoria tähän, -
vaikka johtajien ja auktoriteettien vastustaminen olisikin siistiä -
ja kuuluu tavallaan nuorisokulttuuriin.
Rohkaisen teitä astumaan esiin ja elämään kunnioittavasti, -
koska Jumala siunaa sellaista elämää.
Jumalan siunaus ja lupaukset tulevat kunnioituksen myötä.
Roomalaiskirjeen luku 13, jae 7.
Tämän jakeen lainaaminen iloisin mielin ei aina ole helppoa.
"Antakaa jokaiselle se, mikä hänelle kuuluu: kenelle vero, -
sille vero, kenelle tulli, sille tulli,"
― ei yritetä piilottaa laittomia tuliaisia matkalaukkuun ―
"kenelle pelko, sille pelko, kenelle kunnia, sille kunnia."
Annetaan kunnia sille, jolle se kuuluu.
Onko elämässäsi joku, jota et ole kunnioittanut ajallaan?
Sanotaan, että kunnioittaminen vaatii mieheltä suuruutta.
Samoin naiselta kunnioittaminen vaatii vahvuutta.
Aloitamme kunnioittamalla Herraa, ja on mielenkiintoista, -
että siihen liittyy lupaus. Sananlaskut 3:9―10.
"Kunnioita Herraa antamalla varoistasi -
ja kaiken satosi parhaimmasta". Sitten lupaus:
"niin sinun jyväaittasi täyttyvät runsaudella, -
ja viini pursuu sinun kuurnistasi."
Kun Raamattu opettaa kunnioittavasta elämäntavasta, -
se yhdistetään voimaan ja siunaukseen.
Monet jäävät siunauksesta paitsi. He eivät ole asemassa, -
jossa voisivat siunata, koska eivät ymmärrä kunnioituksen voimaa.
Meidät on kutsuttu kunnioittamaan Herraa ja keisaria, kuten luimme.
Omassa yhteiskunnassamme "keisari" voi olla presidentti, -
pääministeri, seurakuntamme pastori, esimies tai muu johtaja, -
auktoriteettiasemassa oleva henkilö, hyvä ja voimakas hahmo, -
joka tietää kunnioituksen voiman. Uskon, että kunnioitus -
vapauttaa siunauksen ihmisten elämässä, -
mikäli emme pelkää elää antaen kunnian sille, jolle se kuuluu.
Raamattu kehottaa meitä kunnioittamaan vanhempiamme.
He voivat olla niin erilaisia.
Joskus vanhemmat ovat poissa, toiset eivät tunne heitä.
Joillakin on vanhemmat, joita on helppo kunnioittaa.
Kaikille se ei ole helppoa, se voi olla vaikeaa.
Raamattu ei vain käske meitä kunnioittamaan vanhempiamme.
"'Kunnioita isääsi ja äitiäsi' on ensimmäinen käsky, -
johon liittyy lupaus" (Ef. 6:2).
Meitä ei vain käsketä kunnioittaa isäämme ja äitiämme, -
vaan meille sanotaan, että siihen liittyy lupaus.
Voi olla, ettei isäsi ansaitse kunnioitustasi tai arvostustasi.
Kyse ei ole hänestä, vaan sinusta ja siitä, -
annatko kunnian sille, jolle se kuuluu -
ja mitä se vapauttaa elämässäsi.
Toivon, että seurakuntamme ymmärtäisi kunnian voiman, -
niin että tunnistaisimme mahdollisuuden kunnioittaa Herraa -
ylistäessämme Jumalaa ja kuunnellessamme Sanaa.
Kun uhraamme varojamme, voimme tehdä sen Herraa kunnioittaen.
Haluamme kunnioittaa, koska siihen liittyy lupaus ja siunaus.
Raamattu sanoo: "'Kunnioita isääsi ja äitiäsi' -
on ensimmäinen käsky, johon liittyy lupaus."
Lupaus ja käsky ovat 5. Moos. 5:16:ssa.
"Kunnioita isääsi ja äitiäsi, niin kuin Herra, sinun Jumalasi, -
on sinua käskenyt, että saisit elää kauan ja menestyisit -
siinä maassa, jonka Herra, sinun Jumalasi, sinulle antaa."
Tämä ei ole ainoa kerta, kun kunnioitukseen liittyy lupaus, -
että elämämme olisi pitkä, unelmiemme pituinen ja siunattu.
Tai vaikka elämämme jäisi lyhyeksi, että elämämme, unelmiemme -
ja Jumalan suunnitelman vaikutus jatkuisi pitkään maailmassa.
Entäpä tämä: Miehet, teidän tulee kunnioittaa vaimojanne.
Tähänkin liittyy merkittävä lupaus.
Kuunnelkaapa, kun luen 1. Pietarin kirjeen luvusta 3 jakeen 7.
Paljon jakeita, mutta tehän olette tulleet kuulemaan Sanaa, -
ette minun pohdintojani. 1. Piet. 3:7.
"Samoin te, miehet, eläkää taidollisesti -
kukin vaimonne kanssa, niinkuin heikomman astian kanssa, -
ja osoittakaa heille kunnioitusta..."
"Heikompi astia" ei tarkoita, että Jumala olisi tehnyt -
naisista jotenkin heikkoja. Vaimoni voittaisi minut painissa.
Heikommasta astiasta puhutaan joskus halventavaan sävyyn.
Nainen on kuitenkin sitä tietyssä mielessä.
Mies on kuin muovinen Tupperware-astia -
tai naarmuinen ja rujo kontti, joita lastataan laivaan.
Nainen taas on kaunis ja hienostunut maljakko, -
tehty kalliista ja hienosta posliinista, -
tavattoman kaunis ja herkkä.
Meidän on ymmärrettävä kunnioituksen voima.
Tässä tulee lupaus: "koska he ovat elämän armon perillisiä -
niinkuin tekin; etteivät teidän rukouksenne estyisi."
Uskon, että kun mies, voimakas tosimies kunnioittaa vaimoaan, -
hän astuu sisään lupaukseen, jonka mukaan he ovat yhdessä -
elämän armon tai suosion perillisiä.
Raamatussa ei ole montaa asiaa, jotka estävät rukouksia, -
mutta kunnioituksen puute vaimoa kohtaan estää ne.
Kunnioittamiseen liittyy paljon lupauksia:
Kunnioita Jumalaa, ja Hän avaa taivaan ikkunat -
ja vuodattaa elämääsi siunauksia. Kunnioita vaimoasi, -
ja rukouksesi eivät esty, ja saatte yhdessä periä elämän armon.
Raamattu opettaa kunnioittamisesta monella hienolla tavalla.
Kunnioita vanhempiasi niin menestyt ja elät pitkään.
Elämällä kunnioittavasti pääsemme asemaan, jossa voimme siunata.
Joskus kuitenkaan kulttuurimme tai taustamme -
ei ole opettanut meitä elämään kunnioittavasti.
Rehellisesti sanottuna aina ei ole helppoa elää kunnioittavasti.
Raamattu sanoo: Kunnioittakaa kaikkia ihmisiä.
Rukoilen, että seurakuntamme olisi paikka, jossa teemme kaikkemme -
kunnioittaaksemme ihmisiä, olipa heidän taustansa mikä tahansa.
Ei niin, että annamme parhaat paikat rikkaille tai kuuluisille, -
vaan että voisimme pitää kaikkia ihmisiä suuressa arvossa, -
olivatpa he miten epäonnistuneita, syntisiä tai rikkinäisiä tahansa.
Meistä ei saa tulla tuomitseva seurakunta.
Toivottavasti se, että puhun vaimon kunnioittamisesta, -
jotta rukouksemme eivät estyisi ja jotta perisimme elämän, -
ne teistä, jotka ovat eronneet tai tehneet virheitä, -
eivät tuomitsisi itseään vaan katsoisivat elämäänsä nyt -
ja päättäisivät Jumalan avulla jatkossa oppia virheistään -
ja kohdella ihmisiä kunnioittavasti.
Tämä ei ole tuomion saarna vaan rohkaisun.
Kaikki me olemme tehneet virheitä. Kunnioittaminen on siistiä.
Se vaatii paljon. Kunnia merkitsee painoa, -
jotain, joka painaa tai jolla on sisältöä.
Kunnioitus näkyy siinä, miten paljon painoarvoa -
heidän mielipiteillään mielestämme on.
Miten paljon heidän rakkautensa ja läsnäolonsa painavat?
Entä johtajien mielipiteet?
Kunnioituksen puute taas on kuin vesihöyryä, -
sellaista, jota näkyy, kun hengitämme kylmänä talvipäivänä.
Se ei paina mitään, eikä sitä saa kiinni. Se on kuin tyhjää.
Se häviää ilmaan. Tällaista on kunnioituksen puute.
Jos kunnioitamme jotain, se painaa.
Jos kunnioitamme Sanan opetusta, sanat ovat meille painavia, -
jos taas alamme haaveilla heti saarnan alettua, -
emme kunnioita Sanaa. Sama pätee moneen asiaan.
Kunnioitus merkitsee myös korottamista.
Korottaminen on kaunista ja voimallista.
Psalmissa 112 sanotaan, että vanhurskas mies -
on autuas maan päällä (jakeet 1―2). Jakeessa 9 puhutaan antamisesta:
"Hän on runsaskätinen, hän antaa köyhille, hänen vanhurskautensa -
pysyy iankaikkisesti, hänen sarvensa kohoaa kunniassa."
Tämä on mielenkiintoista. Mikä on miehen sarvi?
Puhun aikuisille, joten voin sanoa, että sarvi on jotain, -
osoittaa eteen- ja ylöspäin, kuten norsun syöksyhampaat.
Jakeessa tarkoitetaan, että miehen vaikutusvalta ja voima kohoaa, -
mutta itse asiassa siinä puhutaan hänen miehisyydestään.
En halua olla karkea, mutta "sarvi" kuvaa juuri sitä.
Siinä puhutaan miehestä, joka päättää kunnioittaa Jumalaa -
kaikilla elämänsä alueilla, seksuaalisuus mukaan lukien.
Tämä tarkoittaa uskollisuutta. Silloin hänen sarvensa kohoaa.
Toisaalla (Snl. 5) puhutaan tällaisen miehen vastakohdasta, -
avionrikkojasta. Sielläkin kerrotaan, mitä tapahtuu kunnialle.
Snl. 5:9. "ettet antaisi muille kunniaasi..."
Tässä puhutaan vieraissa käymisestä.
Siinä annat kunniasi muille sen sijaan, että sinut korotettaisiin.
Annat muille Jumalan antamat mahdollisuudet ja siunauksen -
sekä "vuotesi armottomalle" (jae 9 loppuosa).
Rohkaisen kaikkia miehiä päättämään, että haluatte elää -
kunniallisesti ja ymmärtäen, että Jumala voi nostaa teidät, -
teidän unelmanne ja lupauksensa.
Jos annatte miehisyytenne ja voimanne Jumalalle, -
Hän voi lisätä vaikutusvaltaanne ja toimia elämässänne -
kuin ikinä uskoitte mahdolliseksi.
Olisi hienoa tietää, että seurakunnassamme -
ihmiset ovat sitoutuneet kunnioittamaan, -
jotta voimme siunata, emmekä antaisi kunniaamme vieraille.
Varmasti jotkut meistä ovat tehneet virheitä tässä asiassa, -
mutta ei itsensä ruoskimisesta ei ole mitään hyötyä.
Toki teoillamme on seurauksia, mutta on myös tulevaisuus ja toivo.
Rakenna siis uudelle perustukselle ja elä kunnioittavasti, -
niin pääset asemaan, jossa voit siunata.
Kunnioitus ja sen puute ovat hyvin todellisia asioita elämässämme.
Jos kohtelemme jotakuta epäkunnioittavasti, -
pidämme häntä itsestäänselvyytenä emmekä anna hänelle arvoa, -
emme kunnioita häntä.
Raamatussa kunnioituksen puutetta kuvataan usvana tai henkäisynä, -
jonakin, jolla ei ole painoa tai joka ei ole mitään.
Huolehditaan siitä, että kunnioitamme ihmisiä.
Raamattu kehottaa meitä kunnioittamaan keisaria, -
uskonveljiä ja kaikkia ihmisiä. Kunnia sille, jolle se kuuluu.
On ajattelemisen arvoista, että kunnioitukseen liittyy myös lupaus.
"Kunnioita isääsi ja äitiäsi", on käsky, johon liittyy lupaus.
1. Piet. 5:17:ssa puhutaan siitä, miten rukoilemme -
ja että miesten tulisi kunnioittaa vaimojaan, -
etteivät heidän rukouksensa estyisi.
On mielenkiintoista, että rukouksen virtaa voi estää tai vapauttaa -
kunnioituksella tai sen puutteella.
Jos olemme epävarmoja, emme kunnioita toisia, -
koska ajattelemme vain itseämme. Kunnioitus on anteliasta.
Asetamme toiset etusijalle ja teemme jotain kunnioittaaksemme.
Älä odota huomiseen, vaan osoita kunnioitusta tänään.
Unohdamme helposti osoittaa kunnioitusta läheisillemme.
Saatamme kunnioittaa julkkista tai ihailemaamme supertähteä, -
mutta entäpä läheisesi? Muista kunnioittaa heitäkin.
Olen toiminut 23 vuotta pastorina Hillsong-seurakunnassa.
House of Care -toiminnassa on monia osa-alueita.
Olen siinä mukana kriisipastorina.
Se tarkoittaa yksinkertaisesti, että kun tapahtuu jokin kriisi, -
kuten onnettomuus tai joku joutuu sairaalaan, -
huolehdin ihmisistä, joita kriisi on kohdannut.
Monesti käyn ihmisten luona sairaalassa.
Tärkeintä on, että he tietävät, että joku välittää heistä -
ja on heidän kanssaan pahimmissakin tilanteissa.
Ihmisistä välittäminen ja heidän palvelemisensa -
on heidän kunnioittamistaan sellaisina kuin he ovat -
ja niissä olosuhteissa, joissa he ovat.
Olen ollut sairaalassa sellaisten ihmisten vierellä, -
jotka eivät ole tajuissaan, mutta kuulevat, mitä heille sanotaan.
Kuiskaan heidän korvaansa: "Oletko tehnyt rauhan Jumalan kanssa?
Purista kättäni, jos olet". Usein he tekevät niin.
Ne ovat olleet minulle tärkeitä hetkiä.
Kunnioittaminen ei ole monimutkaista.
Sen ei tarvitse olla suurieleistä. Se merkitsee ihmisen arvostamista.
Vain se, että joku käy heitä katsomassa, -
saa heidät kokemaan, että heitä arvostetaan ja rakastetaan.
Se on minusta kunnioittamista.
Levyn nimi on Zion (Siion).
Siinä on kyse juuri siitä, mitä Jeesus tuli tekemään.
Jumala haluaa epätoivoisesti synnyttää valtakuntansa kauttamme.
HERRA ON VALINNUT SIIONIN
HÄN ON HALUNNUT SEN OLEVAN KOTINSA
PSALM1 132:13
Älä pelkää, anna Hänen rakkautensa johtaa meidät yön läpi.
Tartu toivoon ja löydä uusi rohkeus -
kuolemassa, joka on voittanut langenneen maailman rakkaudella.
Hän kantaa vapautemme arpia.
Hänen nimessään kaikki pelkomme on pyyhitty pois.
Hän ei koskaan jätä sinua.
Älä siis pelkää, anna Hänen rakkautensa -
johtaa meidät yön läpi.
Tartu toivoon ja löydä uusi rohkeus.
"Maailmassa te olette ahtaalla, mutta pysykää rohkeina: -
minä olen voittanut maailman." Joh. 16:33
Jos uskot sen, kohota kätesi kohti taivasta.
Julistetaan tämä yhdessä, yhtenä seurakuntana ja kansana:
Kaikki huolemme, kaikki kyyneleemme -
Jumala, toivomme, on voittanut.
Sama rakkaus, henki ja päämäärä.
Jokainen tekee osansa, valtakunta leviää.
Hillsong-johtajaverkosto on asia, joka on lähellä sydäntäni.
Haluamme verkostoitua ihmisten kanssa -
Kristuksen ja Hänen seurakuntansa vuoksi.
Haluaisimme saavuttaa sinutkin verkostomme kautta -
ja auttaa sinua tekemään sitä, mihin Jumala on sinut kutsunut.
Olemme saaneet hyviä ystäviä verkoston kautta.
Siinä on ollut kyse muustakin kun konferensseista.
Olemme kutsuneet heitä puhumaan ja päinvastoin -
sekä jakaneet kokemuksia toisten pastoreiden kanssa.
Ilman tätä emme olisi tutustuneet heihin.
Verkosto kasvaa ja kehittyy jatkuvasti.
Tule mukaan, jos uskot, että se voi auttaa pastoreita kaikkialla -
muuttamaan maailmaansa.
JOHTAJUUSVERKOSTO VERKOSTOIDU, RAKENNU, PALVELE
Herätys: herääminen, virkoaminen, menneen kirkkauden palauttaminen.
Jotain tapahtuu sisälläsi.
Luonteesi kehittyy.
Juuresi kasvavat syvemmälle.
Luottamuksesi ja voimasi kasvavat.
Pääset korkealle vain, kun juuresi ovat syvällä.
Älä halveksi pienten alkujen päivää, -
niiden aikana Jumala valmistaa sinua menemään kauas.
Jeesus vuodattaa verensä ja sanoo:
"Murran jokaisen kirouksen, siteen ja kamppailun, joka sitoo taloasi.
Teen niin, jotta uusi sukupolvi ei joutuisi käymään läpi -
edellisen sukupolven taisteluja."
Ette ole enää sitä, mitä ennen. Tähän kaupunkiin tulee suuri ilo.
Huutakaa ja tanssikaa, herätys on tullut kaupunkiin!
TÄTÄ ON HERÄTYS
Hillsong-konferenssi 2013
Sydney, Lontoo, New York, Los Angeles
Olen iloinen, että katsoit ohjelmaamme.
Jumala haluaa antaa sinulle parasta.
Raamattu sanoo, ettei Hän koskaan jätä tai hylkää meitä.
Joskus Jumala on hiljaa ja tuntuu, ettei Häntä olekaan, -
mutta Raamatun mukaan Hän on läsnä kaikkialla.
Jumala ei siis ole koskaan kaukana.
Älä siis pelkää pyytää Häneltä, juuri sitä rukous on.
Jos sinusta tuntuu tyhjältä, pyydä Jumalaa täyttämään sinut.
Hän on Raamatussa luvannut tulla elämääsi.
Jumala siunatkoon sinua. Muista, että paras on vielä edessä!
Suomentanut: Anni Joukanen